**OOP Gyakorló Feladatok 2.**

Tervezzen meg egy programot, ahol két focicsapat fog meccset játszani egymással.

A csapatok és játékosok létrehozásához használhatja segítségül a <https://www.fifaindex.com/hu/> weboldalt.

1. **feladat**
2. Készítsen egy konzolos alkalmazást, az alkalmazáson belül egy Models mappát.
3. Hozzon létre 3 osztályt a mappán belül Focista, FociKlub és Context néven, legyen mindegyik különböző fájlban.
4. Hozza létre a Focista osztályt a következő tulajdonságokkal:
   * Név
   * Mezszám, Magasság, Súly (egész szám)
   * Jobblábas (logikai)
   * Klub (FociKlub)
5. Hozza létre a Focistához tartozó konstruktort, amit paraméterezzen be a Focista osztály összes tulajdonságához megfelelően. A konstruktor állítsa be az összes tulajdonság értéket a megadott paraméterekkel.
6. **feladat**
7. Hozza létre a FociKlub osztályt a következő tulajdonságokkal:
   * Alapítási idő (dátum)
   * Név
   * Költségvetés (valós szám)
   * Focisták (Focista Lista)
8. Hozza létre a FociKlubhoz tartozó konstruktort, amit paraméterezzen be - a Focisták lista kivételével - az összes tulajdonsághoz megfelelően. A konstruktor állítsa be az az osztály tulajdonságainak értéket a megadott paraméterekkel és hozzon létre egy üres Focisták listát.
9. **feladat**
10. Hozza létre a vezérlőként szolgáló Context osztályt.
11. Az osztályhoz hozzon létre két listát Focisták és FociKlubok néven, a listák típusa feleljen meg a két létrehozott osztálynak.
12. Hozza létre az osztályhoz tartozó alapértelmezett (paraméter nélküli) konstruktort.
13. A konstruktor az alábbi feladatokat hajtsa végre:
    * Hozza létre a Focisták és a FociKlubok üres listákat.
    * Hozzon létre két klubot és adja hozzá a FociKlubok listához.
14. Hozzon létre 6 focistát a konstruktorban, az alábbi kritériumokkal:
    * A focistáknak egyedi mezszámaik legyenek.
    * A focisták között legyenek 180 cm-nél kisebb játékosok
    * A focisták között legyen egy bal lábas rúgó.
    * 3-3 focista tartozzon egy-egy klubhoz.
15. Az egyforma klubba tartozó focistákat adja hozzá, a klubhoz hozzá tartozó Focisták listájához!
16. A Contexthez hozzátartozó Focisták listájához adja hozzá a létrehozott focistákat. A FociKlubok listához adja hozzá a létrehozott klubokat.